CELEX: 62017TN0527
Language: fi
Date: 2017-08-08 00:00:00
Title: Asia T-527/17: Kanne 8.8.2017 – Waisman ym. v. SRB

30.10.2017   
            
            
               FI
            
            
               Euroopan unionin virallinen lehti
            
            
               C 369/20
            
         Kanne 8.8.2017 – Waisman ym. v. SRB
   (Asia T-527/17)
   (2017/C 369/30)
   Oikeudenkäyntikieli: espanja
   
      Asianosaiset
   
   
      Kantajat: Alejandro Claudio Waisman ja 158 muuta kantajaa (Buenos Aires, Argentiina) (edustajat: asianajajat J. De Castro Martín, M. Azpitarte Sánchez ja J. Ruiz de Villa Jubany)
   
      Vastaaja: Yhteinen kriisinratkaisuneuvosto (SRB)
   
      Vaatimukset
   
   Kantajat vaativat, että unionin yleinen tuomioistuin
   
               —
            
            
               toteaa SEUT 263 artiklan perusteella pätemättömäksi yhteisen kriisinratkaisuneuvoston päätöksen SRB/EES/2017/08, joka koskee Banco Popular Españolia
            
         
               —
            
            
               velvoittaa yhteisen kriisinratkaisuneuvoston korvaamaan SEUT 340 artiklan 2 kohdan ja Euroopan unionin perusoikeuskirjan 41 artiklan 3 kohdan perusteella kantajille asetuksen N:o 806/2014 67 artiklassa tarkoitetusta kriisinratkaisurahastosta vahingot, jotka ovat välitön seuraus Banco Popular Españolia koskevasta päätöksestä ja joiden suuruus vastaa pankkilaitoksen pääomainstrumenttien markkina-arvoa päätöksen täytäntöönpanoa edeltävänä päivänä (6.7.2017); ja toissijaisesti siltä varalta, ettei unionin yleinen tuomioistuin hyväksy edellä muotoiltua korvausvaatimusta, että se velvoittaa yhteisen kriisinratkaisuneuvoston maksamaan kantajille korvauksen, joka muodostuu kantajien veloistaan mainitun päätöksen soveltamisen perusteella saamien maksujen ja niiden summien välisestä erotuksesta, jonka ne olisivat saaneet tavanomaisessa maksukyvyttömyysmenettelyssä, ja jota koskevan arvostuksen suorittaa asetuksen N:o 806/2014 20 artiklan 16 kohdassa tarkoitettu puolueeton henkilö
            
         
               —
            
            
               velvoittaa yhteisen kriisinratkaisuneuvoston korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Oikeudelliset perusteet ja pääasialliset perustelut ovat samanlaiset kuin ne, joihin on vedottu asiassa T-478/17, Mutualidad de la Abogacía ja Hermandad Nacional de Arquitectos Superiores y Químicos v. SRB, asiassa T-481/17, Fundación Tatiana Pérez de Guzmán y Bueno ja SFL v. SRB, asiassa T-482/17, Comercial Vascongada Recalde v. komissio ja SRB, asiassa T-483/17, García Suárez ym. v. komissio ja SRB, asiassa T-484/17, Fidesban ym. v. SRB, asiassa T-497/17, Sáchez del Valle ja Calatrava Real State 2015 v. komissio ja SRB sekä asiassa T-498/17, Pablo Álvarez de Linera Granda v. komissio ja SRB.